Kry jou hulp by die Here | Netwerk24
Kry jou hulp by die Here
Deur Dr. Hannes De Kock 12 September 2018 06:00
Elkeen van julle weet dat dit Jesus is wat met Kersfees na hierdie wêreld van ons gekom het om vir ons as mense juis sy pad van lyding, pad besaai met probleme, te loop. Enduit tot by die kruis het Hy geloop om elke sondaar te red.
Aan die kruis het Jesus Christus gesterf, uit die graf het Hy opgestaan en na die Hemel het Hy opgevaar om daar vir elkeen van ons in te tree. Maar voor sy Hemelvaart het hy beloof volgens Matteus 28:20: “En onthou: Ek is by julle al die dae tot die voleinding van die wêreld.”
Christus het beloof om by ons te wees, so by ons te wees dat Hy ook saam met ons ons probleme beleef en hanteer. Hy laat ons nie alleen met ons probleme nie. ’n Paar hoofstukke vroeër in dieselfde Bybelboek, Matteus: 11:28, staan daar geskrywe die uitnodiging van Jesus Christus aan elkeen van ons: “Kom na my toe, almal wat uitgeput en oorlaai is, en ek sal julle rus gee.”
Probleme maak maak ons moeg en moedeloos. Maar daar is hulp. Gaan soek jou hulp by Hom.